दौसा। हाउसिंगबोर्ड में गुरुवार रात चोरों ने एक दुकान के ताले तोड़कर नकदी हजारों का सामान साफ कर दिया। विधायक निवास के सामने चोरों ने जीतू डिपार्टमेंटल स्टोर के ताले तोड़े। चोर दुकान में रखे 9 हजार रुपए नकद, 12 हजार के रिचार्ज कूपन, सिगरेट के पैकेट परचून का सामान ले गए। चोरों ने दुकान में रखे काजू-बादाम के पैकेट्स भी नहीं छोड़े। चोरी की वारदात का पता सुबह लोगों को चला।
दुकान पर एकत्र लोगों ने वारदात पर रोष जताया। लोगों का कहना था कि जब विधायक के निवास के सामने ही दुकानों के शटर टूट गए, तो आम आदमी सुरक्षित कैसे रह सकता है। लोगों ने पुलिस की लापरवाही पर नारेबाजी भी की। लोगों का कहना था कि जब से एसपी योगेश यादव ने पद संभाला है, तब से जिले में चोरी, हत्या लूट तथा डकैती की वारदातें बढ़ रही हैं।
एक के बाद एक वारदात के बावजूद पुलिस हाथ पर हाथ धरे बैठी है। पुलिस का अपराधियों में कोई खौफ नहीं रह गया है। इससे लोगों में आक्रोश बढ़ता जा रहा है। पुलिस पीडितों के मुकदमे दर्ज करने में आनाकानी कर रही है। एक ओर सरकार दो साल पूरे होने का जश्न मना रही है, वहीं अपराधों के कारण आम जनता त्रस्त है। सत्ता दल के विधायक के मकान के पास ही चोर बेखौफ होकर वारदात कर रहे हैं।
गल्ले से चार हजार चोरी
जयसियाराम कॉलोनी में परचून की दुकान से गल्ले में रखे चार हजार रुपए चोर ले गए। चोरों ने दुकान का ताला तोड़कर वारदात को अंजाम दिया।
hin_Deva hin_Deva hin_Deva mar_Deva hin_Deva